text: 14-årig forbrændt efter en raket blev affyret mod ham
  30 december 2014 kl. 13.52
  En raket blev i formiddags affyret mod to drenge. Den ene blev ramt og blev forbrændt.
  Det var to andre drenge, der affyrede raketten i Sønderris nord for Esbjerg.
  Fyrværkeriet ramte den 14-åriges cykel og eksploderede nær hans ansigt. Han slap med brandsår.
  - Men det kunne være gået grueligt galt, siger vagtchef Erik Lindholdt til TV SYD.
  Den anden dreng slap med skrækken.
  Politiet søger efter vidner til episoden.
  Gerningsmændene havde maskeret sig bag hættetrøjer. Den ene kørte på en grøn knallert, den anden på en cykel.
  Ved du noget, hører politiet gerne fra dig på tlf. 114.
  